b'\n_START_ARTICLE_\nPK & DanseFolket\n_START_PARAGRAPH_\nPK & DanseFolket er et norsk danseband fra M\xc3\xb8re og Romsdal startet i 2001 av vokalist Per Kristian \xc2\xabPK\xc2\xbb St\xc3\xb8bakk. St\xc3\xb8bakk hadde erfaring som vokalist fra dansebandet Vikings mellom 1978 og 1982 og \xc3\xb8nsket \xc3\xa5 starte et nytt danseband. Allerede f\xc3\xb8r han hadde et band klart inngikk han samarbeid med Audun Tylden i plateselskap Tylden & Co. som lovet ham platekontrakt dersom han klarte \xc3\xa5 sette sammen et bra danseband i l\xc3\xb8pet av et \xc3\xa5r. Prosessen med \xc3\xa5 sette sammen bandet ble filmet og senere vist som en fire episoders dokumentar p\xc3\xa5 TV 2._NEWLINE_Bandet har gitt ut elleve album, og blitt nominert til Spellemannprisen i klassen danseorkester for Heng deg p\xc3\xa5, Bam bam bam, Slik ho er og Full Truck 2.'